Ցերեկային լույսի և ոսկե ժամի համեմատություն, Նյուբարի Ռեյսքորս
Լուսանկարչության մեջ «ոսկե ժամը» օրվա ժամ է, արևածագից քիչ անց կամ մայրամուտից առաջ, որի ընթացքում ցերեկային լույսն ավելի կարմիր է և ավելի փափուկ, քան այն ժամանակ, երբ արեգակը բարձր շողում է երկնքում։

Ոսկե ժամը երբեմն կոչվում է նաև «կախարդական ժամ»։ Այն այդպես անվանում են հիմնականում կինեմատոգրաֆիստները և լուսանկարիչները։ Այս ժամերին երկնքի պայծառությունը համընկնում է փողոցային լուսավորության, փողոցային նշանների, մեքենաների լույսերի ու լուսավորված պատուհանների լույսի հետ։

Արևածագին նախորդող կամ մայրամուտին հաջորդող ոսկե ժամից առաջ ժամանակահատվածը կոչվում է «կապույտ ժամ»։ Սա այն ժամանակն է, երբ արևը զգալիորեն խորն է հորիզոնում։ Արևի ոչ ուղիղ ճառագայթները կապույտ ստվեր են ստանում։ Այս ժամանակ ստվերները հստակ չեն, քանի որ արևը դեռևս ոչ լիարժեք ծագել է, ոչ էլ արդեն մայր է մտել։

Մանրամասներ
-----------

Ցերեկային լույսի գունային ջերմաստիճանը տատանվում է օրվա ժամերին։ Այն մոտավորապես լինում է 2,000 K արևածագից կարճ ժամանակ անց և մինչև մայրամուտը, մոտավորապես 3,500 K «ոսկե ժամի» ընթացքում և մոտավորապես 5,500 K կեսօրին։ Գունային ջերմաստիճանը կարող է նշանակալիորեն փոխվել նաև՝ կախված աշխարհագրական լայնությունից, սեզոնից և եղանակային պայմաններից։
Երբ արևը հորիզոնի ներքևում է, արև ճառագայթներն ավելի երկար ճանապարհ են անցնում Երկրի մթնոլորտով, այսպիսով լուսավորության մեծ մասը հասնում է երկնքից ` նվազեցնելով լույսի հարաբերությունը։ Տեխնիկապես սա լույսի դիֆուզիայի ձև է։ Ավելի շատ կապույտ լույս է ցրվում, այսպիսով եթե արևը շողում է, դրա լույսն ավելի կարմիր է թվում։ Ավելին, արևի ցածր անկյունը հորիզոնի նկատմամբ ստեղծում է ավելի երկար ստվերներ։

«Ժամ» տերմինը հարաբերականորեն է օգտագործվում։ Այս երևույթի տևողությունը հստակ նշված չէ և տարբերվում է ըստ եղանակի ու աշխարհագրական լայնության։ Լույսի բնութագրիչները որոշվում են ըստ արևի բարձրության, արևի՝ հորիզոնում շարժվելը և որոշակի բարձրությունը կախված է դիրքի աշխարհագրական լայնությունից և տարվա ժամանակաշրջանից։

Լոս Անջելեսում արևածագից առաջ և մայրամուտից հետո արևի բարձրությունը մոտավորապես 10-12° է։

Հասարակածին մոտ գտնվող դիրքում նույն բարձրությունը տևում է ավելի քիչ, քան մեկ ժամը, իսկ հասարակածից հեռու վայրերում այն տևում է ժամից ավել։ Հասարակածից բավականաչափ հեռու վայրերում արևը կարող է չհասնել 10°-ի, և ոսկե ժամը որոշակի սեզոնների կարող է տևել ամբողջ օրը։

Կեսօրին պայծառ փայլող արևը կարող է ստեղծել ուժեղ գունանշումներ և մուգ ստվերներ։ Լուսակայման աստիճանը կարող է տարբեր լինել, քանի որ տարբեր տեսախցիկներ ու լուսանկարչական պարագաներ տարբեր դիապազոններ ունեն։

Այս լուսային հարցը կարևոր է հատկապես դիմանկարներ անելիս, որտեղ առկայծումը հաճախ անհրաժեշտ է՝ մարմնի ու դեմքի լուսային հարաբերակցությունը պահելու համար։

Քանի որ հակադրությունը ոսկե ժամին ավելի քիչ է, ստվերներն ավելի պարզ են, և գունանշումներն ավելի բաց են։ Բնանկարչության մեջ ցածր արևի տաք գույները հաճախ շատ ցանկալի են՝ տեսարանի գույները հարստացնելու համար։ Սա բնանկարչության համար լավագույն պահն է համարվում։

* Բանգկոկը ոսկե ժամի պահինԲանգկոկը ոսկե ժամի պահին
* Ոսկե ժամին արված դիմանկարՈսկե ժամին արված դիմանկար
* Ոսկե ժամը Հարավաֆրիկյան Հանրապետությունում, Լոնգ ԲիչումՈսկե ժամը Հարավաֆրիկյան Հանրապետությունում, Լոնգ Բիչում
* Տեսարան Ջակարտայի երկնքից՝ ոսկե ժամինՏեսարան Ջակարտայի երկնքից՝ ոսկե ժամին

Ծանոթագրություններ
------------------

1. ↑  Steven Ascher, The Filmmaker's Handbook, 5th edition, 2019, p. 428.
2. ↑  Blain Brown, Cinematography: Theory and Practice, 3rd edition, 2016, p. 283.
3. ↑  Thomas 1973, 9–13.
4. ↑  Bermingham 2003, 214.
5. ↑  Solar altitude in Los Angeles, CA, at 1 hour after sunrise computed for 21 March, 21 June, 21 September, and 21 December 2009 using the U.S. Naval Observatory Data Services Archived 2021-01-17 at the Wayback Machine. Altitude and Azimuth of the sun or moon During One Day Archived 2011-08-01 at the Wayback Machine. on 30 July 2009. Values obtained were 11.7°, 10.5°, 11.7°, and 9.75°.
6. ↑  Bauer, Mark (2020 թ․ մայիսի 12). «Golden Hour Photography: A Landscape Photographer's Guide». *Nature TTL* (բրիտանական անգլերեն). Վերցված է 2020 թ․ մայիսի 14-ին.
7. ↑  «35 Best Sunset Photography Tips and Ideas - PhotographyAxis». *PhotographyAxis* (ամերիկյան անգլերեն). 2018 թ․ օգոստոսի 2. Վերցված է 2018 թ․ օգոստոսի 11-ին.

Մատենագրություն
---------------

* Bermingham, Alan. 2003. *Location Lighting for Television*. Boston: Focal Press. 0-240-51937-X
* Lynch, David K. and William Livingston. 1995. *Color and Light in Nature*. Cambridge: Cambridge University Press. 0-521-46836-1
* Lynch-Johnt, Barbara A. and Michelle Perkins. 2008. *Illustrated Dictionary of Photography: The Professional's Guide to Terms and Techniques*. Buffalo, NY: Amherst Media, Inc. 978-1-58428-222-8
* Singleton, Ralph S. and James A. Conrad. 2000. *Filmmaker's Dictionary*. 2nd ed. Ed. Janna Wong Healy. Hollywood, California: Lone Eagle Publishing Company. 1-58065-022-8
* Thomas, Woodlief, ed. 1973. *SPSE Handbook of Photographic Science and Engineering*. New York: John Wiley and Sons. 0-471-81880-1

Արտաքին հղումներ
----------------

|  |  |
| --- | --- |
|  | Ոսկե ժամ (լուսանկարչություն) Վիքիպահեստում |

* Golden Hour Calculator
* Twilight Calculator – Blue Hour / Golden Hour Table
* Golden Hour Photography: A Landscape Photographer's Guide

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Օրվա հատվածներ |
| --- |
|  |
| Օր | 
* Առավոտ
* Կեսօր
* Ցերեկ
* Երեկո

 |  |
|  |
| Մթնշաղ | 
* Լուսաբաց
* Արևածագ
* Մայրամուտ
* Մթնշաղ
* Կապույտ ժամ

 |
|  |
| Գիշեր | 
* Կեսգիշեր
* Սպիտակ գիշերներ
* Կախարդության ժամ
* Բրահմամուհուրթա

 |
|  |
| Կապակցված | 
* Վեներայի գոտի
* Ոսկե ժամ
* Տերմինատոր
* Ցերեկային լույս
* Լուսնի լույս
* Կեսգիշերային արև
* Բևեռային գիշեր
* Կենդանակերպի լույս
* Սև օր

 |

 |